Развітвацца заўсёды сумна, але мы пакідаем Беларусь XVІІІ стагоддзя з упэўненасцю, што край застаецца ў добрых руках. Падрастаюць дзеці Лёдніка, Алесік стаў сапраўдным мужным рыцарам, а маленькая Сафійка ўжо ў дзяцінстве пачынае выяўляць прагу да навукі і доследаў. Таму можна быць упэўненымі, што ў рэальнасці раманаў Людмілы Рублеўскай пра адважнага Вырвіча і дапытлівага Лёдніка ўсё будзе добра, хоць і не заўсёды спакойна.